Държавен вестник, бр. 66, 2015 г., стр. 73

БРОЙ  66	
Д Ъ Р Ж А В Е Н  В Е С Т Н И К 	
СТР.  73  
Раздел III
Организация и ред за извършването на про-
верки по сигнали
Чл. 60. (1) Проверките по сигнали могат 
да бъдат извършвани по инициатива на граж-
дани, юридически лица, държавни органи, 
включително съдии, прокурори и следователи.
(2) Сигналите трябва да са подадени в 
писмен вид, на български език, да съдържат 
данни за подателя и адреса му и да са под- 
писани от него.
(3) Постъпилите по електронната поща 
сигнали, неподписани с квалифициран елек-
тронен подпис, следва да бъдат представени 
и на хартиен носител съобразно изискванията 
на ал. 2. 
(4) Анонимни сигнали се оставят без раз-
глеждане от Инспектората.
(5) При липса на посочени адрес за корес-
понденция и други данни за връзка с подателя 
на сигнала всички съобщения и книжа до 
него се прилагат към преписката.
Чл. 61. Проверки могат да бъдат инициира-
ни и служебно, включително по информация, 
разпространена чрез средствата за масово 
осведомяване.
Чл. 62. (1) След постъпване на сигнала 
същият се разпределя от главния инспектор 
или от заместващия го инспектор по реда на 
постъпването му на принципа на случайния 
подбор чрез електронно разпределение.
(2) Условията и редът за разпределяне на 
сигналите на принципа на случайния подбор 
се определят с правила, утвърдени със заповед 
на главния инспектор.
Чл. 63. (1) Работата по сигнала може да 
протича в две фази:
1. предварително проучване;
2. проверка по реда на чл. 56 – 58 ЗСВ, 
ако се установи необходимост от нейното 
извършване.
(2) При предварителното проучване се пре-
ценява компетентността на Инспектората да 
разгледа всяко от повдигнатите оплаквания. 
При необходимост се събират допълнителни 
материали с оглед изясняване на фактическата 
обстановка, свързана с изложението в сигнала.
(3) Когато при предварителното проучване 
се установи по безспорен начин, че сигналът 
не е от компетентността на Инспектората 
или е неоснователен, се изготвя мотивирано 
становище, което се изпраща на подателя. 
(4) Когато се констатира, че сигналът, с 
който е сезиран Инспекторатът, е от ком-
петентността на друг орган, преписката се 
препраща по компетентност, като за това се 
известява подателят.
(5) Когато сигналът е от компетентността на 
Инспектората и са налице данни за допуснати 
нарушения, се извършва проверка по реда на 
чл. 56 – 58 ЗСВ. 
Чл. 64. (1) Проверката по чл. 60 се извършва 
в разумен срок.
(2) Произнасянето по чл. 63, ал. 2 – 4 е в 
срок един месец от приключване на предва-
рителното проучване.
Чл. 65. (1) Проверката се извършва от 
главния инспектор или инспектор и двама 
експерти, като екипът се избира между тези, 
определени по реда на чл. 50, ал. 1. 
(2) Главният инспектор определя със запо-
вед реда за извършване на проверките. 
Чл. 66. (1) За резултатите от проверката 
се изготвя акт, който отговаря на изисквани-
ята на чл. 55, ал. 2. Подателят на сигнала се 
уведомява за изготвянето на акта.
(2) По отношение на условията и реда за 
връчване на акта за резултатите от провер-
ката, за подаване на възражението от страна 
на проверяваното лице, задължението на 
административния ръководител да уведо-
ми главния инспектор за изпълнението на 
препоръките, изготвянето и внасянето на 
предложение за дисциплинарно наказание, 
участието на Инспектората в производства-
та пред дисциплинарния състав на Висшия 
съдебен съвет, пред ВСС и пред Върховния 
административен съд се прилагат правилата 
по чл. 58 ЗСВ и чл. 55 – 59.
Раздел ІV 
Организация и ред за извършването на про-
верки на заявленията по чл. 60а, ал. 1 ЗСВ
Чл. 67. Проверките за нарушаване правото 
на разглеждане и решаване на делото в разумен 
срок се извършват от звеното по глава трета 
„а“ ЗСВ въз основа на преписки, образувани 
по заявления на граждани и юридически 
лица, които са:
1. страни по приключени граждански, ад-
министративни и наказателни производства;
2. обвиняеми, пострадали или ощетени 
юридически лица по прекратени досъдебни 
производства. 
Чл. 68. (1) Проверката по всяка новоо-
бразувана преписка се извършва от екип от 
инспектор и двама експерти, като екипът се 
определя от главния инспектор на принципа 
на случайния подбор чрез електронно разпре-
деление. Единият от експертите се определя 
за докладчик.
(2) Екипите по ал. 1 се разделят по правна 
материя.
(3) Условията и редът за разпределяне на 
преписките на принципа на случайния подбор 
се определят с правила, утвърдени със заповед 
на главния инспектор.
Чл. 69. (1) Проверката на всяко заявление 
включва предварителен етап за преценка 
относно:
1. отговаря ли заявлението на изискванията 
на чл. 60б ЗСВ;